Mario Bros.
Mario Bros. () on Nintendon kehittämä ja alun perin 1983 julkaisema kolikkopeli. Peli on julkaistu myös eräille kotitietokoneille ja pelikonsoleille kuten Nintendon omalle Nintendo Entertainment System -konsolille. Peli on julkaistu myös eräänlaisena varhaisena minipelinä "Super Mario Bros. 3":ssa. Kyseessä oli ensimmäinen Mario-peli, jossa Marion nimi esiintyi (tätä aiemmin viiksekäs hahmo oli tunnettu nimellä "Jumpman"). Tämän lisäksi peli esitteli Marion veljen, Luigin, ensimmäistä kertaa. Kyseessä on myös klassisen Mario-vihollisen, Koopa Troopa -kilpikonnan ensiesiintyminen.
Mario Party: Island Tour
Mario Party: Island Tour () on partypeli Nintendo 3DS:lle. Se on koko Mario Party-pelisarjan kolmastoista sekä sarjan kolmas käsikonsolille tehty peli. Pelin esitteli Satoru Iwata Nintendo Directin esityksessä 17. huhtikuuta 2013. Se sisältää seitsemän pelilautaa, joista jokaisessa on omia erikoisia ominaisuuksia sekä 81 minipeliä. Peli julkaistiin Pohjois-Amerikassa 22. marraskuuta 2013, Euroopassa 17. tammikuuta, Australiassa 18. tammikuuta ja Japanissa 20. maaliskuuta 2014.